**Cyklo Čierna Hora Sutomore 27.5 – 5.6.2022**

Pokyny a odporúčania pre cestu na cyklovýlet a prehľad denných cyklotrás

-----------------------------------------------------------------------------------------------------------

Nezabudnite na:

1. Cestovné doklady (občiansky preukaz alebo pas)
2. Zdravotné poistenie a poistenie liečebných nákladov
3. Bezvadný technický stav bicykla
4. Odporúčaná je cyklistická prilba a základné potreby pre drobné opravy bicykla (náhradná duša, lepenie, mazanie a pod. )
5. Pred nakladaním pripraviť bicykel na transport – demontovať pedále (kto má, vezme si kľúč podľa svojho bicykla), natočiť riadidlá, odstrojiť bicykel (kabela, zvonček, svetlo, tachometer a pod). Platí hlavne pre cestu tam a späť.
6. Pri nakladaní osobne sledovať naloženie vlastného bicykla z dôvodu rizika odcudzenia na verejnom parkovisku.

Po skúsenostiach z predchádzajúcich zájazdov žiada prepravca minimalizovať hmotnosť batožiny (najmä nápoje baliť len pre spotrebu počas prepravy) z dôvodu rizika preťaženia autobusu, váženia vozidiel, pokuty a odstavenia vozidla. Jedlo v Čiernej Hore je lacné a dostupné.

Počasie v Čiernej Hore je teplé (letné oblečenie). Stačí jedna sada teplejšieho oblečenia (termo tričko s dlhým rukávom, tenká bunda do vetra, dlhé nohavice alebo podkolienky) pre cyklo v horskom prostredí.

K trasám cyklovýletov odporúčame použiť aplikácie, napr. mapy.cz (trasa, dĺžka, prevýšenie, čas).

**Rozpis denných trás**

**27.5. piatok**

18.00 parkovisko TESCO Petržalka, nakladanie bicyklov a, batožiny, odchod.

**28.5. sobota**

* Ubytovanie v hoteli LOVAC (odhad okolo 10.00)
* Popoludní cyklo (37 km): **Žabliak – Malá Crna Gora**.

(Na bicykli vysokohorským prostredím).

* Večera, prenocovanie v hoteli

**29.5. nedeľa**

* Raňajky, naloženie batožiny do autobusu
* Cyklo: **Žabliak – most – kaňon rieky Tary – Mojkovac** (67 km)

(Dlhým zjazdom k unikátnemu mostu a najhlbším kaňonom v Európe).

* Presun autobusom do Sutomore (cca 150 km), ubytovanie, večera.

**30.5. pondelok**

* Cyklo: **Virpazar – Reka Crnojeviča** (24 km)

(Hore, dolu zaujímavou krajinou s pohľadmi na rieku a jazero)

* Loďou na hostinu (fakultatívny návrh)

**31.5. utorok**

Fakultatívny výlet autobusom do **Albánska**, mesto Skadar

**1.6. streda**

* Cyklo: **Lovčen – Kotor – Prčany – Lepetani** (45 km)

(Jazda z výšok s najkrajšími pohľadmi na Boku Kotorsku)

**2.6. štvrtok**

* Cyklo: **Virpazar – Bar – Sutomore** (45 km)

(Od Skadarského jazera cez prímorské hory k Jadranu)

* Fakultatívny výlet – večerná Budva

**3.6.piatok**

* Voľný deň
* Pre záujemcov cyklo : **Sutomore – Bar – Starý Bar a späť** (25 km)

(Za históriou Starého Baru a k najstaršej olive)

**4.6.sobota**

* Voľný program
* Nakladanie bicyklov
* Odchod (čas upresní agentúra)

**5.6. nedeľa**

* Príchod do Bratislavy - parkovisko TESCO Petržalka